CELEX: 32021D1822
Language: sk
Date: 2021-10-15 00:00:00
Title: Vykonávacie rozhodnutie Rady (EÚ) 2021/1822 z 15. októbra 2021 o vymenovaní predsedníčky Európskeho orgánu pre cenné papiere a trhy (ESMA)

19.10.2021   
               
               
                  SK
               
               
                  Úradný vestník Európskej únie
               
               
                  L 369/9
               
            
         VYKONÁVACIE ROZHODNUTIE RADY (EÚ) 2021/1822
         z 15. októbra 2021
         o vymenovaní predsedníčky Európskeho orgánu pre cenné papiere a trhy (ESMA)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (1), a najmä na jeho článok 48 ods. 2,
         keďže:
         
                     (1)
                  
                  
                     V súlade s článkom 48 ods. 2 nariadenia Európskeho parlamentu a Rady (EÚ) č. 1095/2010, ktoré bolo zmenené nariadením Európskeho parlamentu a Rady (EÚ) 2019/2175 (2), prijme Rada na základe užšieho zoznamu kvalifikovaných kandidátov vypracovaného radou orgánov dohľadu ESMA rozhodnutie o vymenovaní predsedu po potvrdení Európskym parlamentom.
                  
               
                     (2)
                  
                  
                     Rada 26. novembra 2020 dostala užší zoznam troch kandidátov, ktorých na pozíciu predsedu ESMA vybrala rada orgánov dohľadu ESMA.
                  
               
                     (3)
                  
                  
                     Predsedníctvo uskutočnilo 11. decembra 2020 v mene členských štátov s týmito tromi kandidátmi pohovor.
                  
               
                     (4)
                  
                  
                     Výbor stálych predstaviteľov sa 22. septembra 2021 dohodol, že na pozíciu predsedu orgánu ESMA z kandidátov z užšieho zoznamu vyberá: pani Verenu ROSSOVÚ.
                  
               
                     (5)
                  
                  
                     Rada 29. septembra 2021 zaslala Európskemu parlamentu list, v ktorom uviedla, že ak potvrdí pani Verenu ROSSOVÚ na pozíciu predsedníčky ESMA, Rada prijme rozhodnutie o jej vymenovaní za predsedníčku ESMA.
                  
               
                     (6)
                  
                  
                     Európsky parlament potvrdil 5. októbra 2021 pani Verenu ROSSOVÚ na pozíciu predsedníčky ESMA,
                  
               PRIJALA TOTO ROZHODNUTIE:
         
            Článok 1
            Pani Verena ROSSOVÁ sa týmto vymenúva za predsedníčku Európskeho orgánu pre cenné papiere a trhy (ESMA) na obdobie piatich rokov od 1. novembra 2021.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Luxemburgu 15. októbra 2021
            
               
                  Za Radu
               
               
                  predseda
               
               J. CIGLER KRALJ
            
         
         
            (1)  Ú. v. EÚ L 331, 15.12.2010, s. 84.
         
            (2)  Nariadenie Európskeho parlamentu a Rady (EÚ) 2019/2175 z 18. decembra 2019, ktorým sa mení nariadenie (EÚ) č. 1093/2010, ktorým sa zriaďuje Európsky orgán dohľadu (Európsky orgán pre bankovníctvo), nariadenie (EÚ) č. 1094/2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov), nariadenie (EÚ) č. 1095/2010, ktorým sa zriaďuje Európsky orgán dohľadu (Európsky orgán pre cenné papiere a trhy), nariadenie (EÚ) č. 600/2014 o trhoch s finančnými nástrojmi, nariadenie (EÚ) 2016/1011 o indexoch používaných ako referenčné hodnoty vo finančných nástrojoch a finančných zmluvách alebo na meranie výkonnosti investičných fondov a nariadenie (EÚ) 2015/847 o údajoch sprevádzajúcich prevody finančných prostriedkov (Ú. v. EÚ L 334, 27.12.2019, s. 1).